उन्नाव। जिले के गेहूं क्रय केंद्रों पर जमकर अव्यवस्थाएं चल रही हैं। ऊंचे रसूखवालों व अपनों की उपज को प्राथमिकता के आधार पर खरीदा जा रहा है जबकि गरीब किसान कई-कई दिन केंद्रों के चक्कर लगाने के बाद मायूस होकर लौटने को मजबूर है। शायद ही कोई ऐसा केंद्र हो जहां पर रोजाना किसानों के बीच मुहांचाही न होती हो। कई केन्द्र संवेदनशील की श्रेणी में आ चुके हैं। जिला प्रशासन की लाख कवायद के बाद भी केंद्रों पर किसानों का नहीं बल्कि ऊंची पहुंचवालों का गेहूं खरीदा जा रहा है। केंद्रों पर गेहूं लदे ट्रैक्टर कई दिनों तक खड़े रहते हैं।